钦定古今图书集成/明伦汇编/氏族典/第334卷 > 刘之遴
## 钦定古今图书集成/明伦汇编/氏族典/第334卷 > 刘之遴

按《梁书刘之遴传》，“之遴字思贞，南阳涅阳人也。父虬，
齐国子博士。之遴起家宁朔主簿，吏部尚书王瞻辟
为太学博士，迁平南行参军、荆州治中。太宗临荆州，
仍迁宣惠记室，还除通直散骑侍郎，累迁中书侍郎、
鸿胪卿，领步兵校尉，出为郢州行事。之遴意不愿固
辞，为有司所奏免。久之，为太府卿、都官尚书、太常卿。”
太清二年，侯景乱，之遴避难还乡，未至卒。